CELEX: 32022D0848
Language: lt
Date: 1653868800000
Title: Tarybos sprendimas (BUSP) 2022/848 2022 m. gegužės 30 d. kuriuo iš dalies keičiamas Sprendimas (BUSP) 2020/1464 dėl veiksmingos ginklų eksporto kontrolės skatinimo

2022 5 31   
               
               
                  LT
               
               
                  Europos Sąjungos oficialusis leidinys
               
               
                  L 148/50
               
            
         TARYBOS SPRENDIMAS (BUSP) 2022/848
         2022 m. gegužės 30 d.
         kuriuo iš dalies keičiamas Sprendimas (BUSP) 2020/1464 dėl veiksmingos ginklų eksporto kontrolės skatinimo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2020 m. spalio 12 d. Taryba priėmė Sprendimą (BUSP) 2020/1464 (1).
                  
               
                     (2)
                  
                  
                     Sprendimo (BUSP) 2020/1464 1 straipsnyje nurodytai veiklai vykdyti tame sprendime numatytas 24 mėnesių įgyvendinimo laikotarpis nuo 3 straipsnio 3 dalyje nurodyto finansavimo susitarimo sudarymo dienos;
                  
               
                     (3)
                  
                  
                     2022 m. vasario 9 d.Bundesamt für Wirtschaft und Ausfuhrkontrolle (BAFA) (Vokietijos federalinė ekonomikos reikalų ir eksporto kontrolės tarnyba), veikianti kaip įgyvendinimo agentūra, dėl iššūkių, kylančių dėl tebesitęsiančios COVID-19 pandemijos krizės, paprašė Sąjungos leisti pratęsti Sprendimo (BUSP) 2020/1464 įgyvendinimą iki 36 mėnesių, t. y. iki 2023 m. lapkričio 30 d.;
                  
               
                     (4)
                  
                  
                     BAFA taip pat prašo numatyti vieną papildomą konferenciją, skirtą valstybėms partnerėms, turinčioms aukšto lygio eksporto kontrolės sistemas, ir vieną papildomą laikotarpio vidurio vertinimo renginį;
                  
               
                     (5)
                  
                  
                     Sprendimo (BUSP) 2020/1464 1 straipsnyje nurodyta veikla, įskaitant šiuo Tarybos sprendimu numatomas dvi papildomas veiklas, gali būti vykdoma iki 2023 m. lapkričio 30 d., neskiriant papildomų finansinių išteklių,
                  
               
                     (6)
                  
                  
                     Tarybos sprendimo (BUSP) 2020/1464 5 straipsnis ir to sprendimo priedo 5.2.5, 5.2.6 poskirsniai ir 10 skirsnis turėtų būti iš dalies pakeisti,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2020/1464 iš dalies keičiamas taip:
            
                        1)
                     
                     
                        5 straipsnis pakeičiamas taip:
                        
                           „5 straipsnis
                           Šis sprendimas įsigalioja jo priėmimo dieną ir nustoja galioti 2023 m. lapkričio 30 d.“;
                        
                     
                  
                        2)
                     
                     
                        priedas iš dalies keičiamas taip:
                        
                                    a)
                                 
                                 
                                    5.2.5 poskirsnio tekstas pakeičiamas taip:
                                    
                                                „5.2.5.
                                             
                                             
                                                Konferencijos, skirtos valstybėms partnerėms, turinčioms aukšto lygio eksporto kontrolės sistemas
                                                Projekto metu bus surengtos dvi konferencijos Briuselyje, kiekviena iš jų truksianti iki dviejų dienų. Kiekviena konferencija bus forumas aukšto lygio diskusijoms tarp Sąjungos ekspertų ir valstybių paramos gavėjų, turinčių aukšto lygio eksporto kontrolės sistemas, aukšto rango atstovų (politikos, licencijų išdavimo ir vykdymo užtikrinimo srityse).
                                                Kiekvienoje konferencijoje dalyvaujančios valstybės paramos gavėjos turės galimybę:
                                                
                                                            a)
                                                         
                                                         
                                                            gauti informacijos apie naujausius pokyčius, susijusius su prekyba ginklais (pvz., esamus pirkimo kanalus, naujų technologijų poveikį ir su saugumo politika susijusius klausimus, kaip antai hibridinės grėsmės); ir
                                                         
                                                      
                                                            b)
                                                         
                                                         
                                                            aptarti ir pasikeisti nuomonėmis dėl to, kaip pastarojo meto prekybos ginklais kontrolės pokyčius ir pagerinimus būtų galima įgyvendinti kaip jų pačių nacionalinės eksporto kontrolės sistemos dalį.“;
                                                         
                                                      
                                          
                              
                                    b)
                                 
                                 
                                    5.2.6 poskirsnio tekstas pakeičiamas taip:
                                    
                                                „5.2.6
                                             
                                             
                                                Vertinimo renginiai
                                                Siekiant įvertinti ir peržiūrėti pagal šį sprendimą vykdomos veiklos poveikį, Briuselyje bus surengti trys vertinimo renginiai (du laikotarpio vidurio ir vienas galutinis renginys), pageidautina, šliejant prie reguliaraus COARM darbo grupės posėdžio.
                                                Du laikotarpio vidurio vertinimo renginiai bus seminarai, kuriuose dalyvaus valstybės narės. Seminarai gali trukti ne ilgiau kaip vieną dieną.
                                                Galutinis vertinimo renginys bus renginys Briuselyje, kuriame dalyvaus valstybės paramos gavėjos ir valstybės narės. Į galutinį vertinimo renginį bus pakviesti ne daugiau kaip du kiekvienos valstybės paramos gavėjos atstovai (atitinkami vyriausybės pareigūnai).“;
                                             
                                          
                              
                                    c)
                                 
                                 
                                    10 skirsnio tekstas pakeičiamas taip:
                                    
                                                „10.
                                             
                                             
                                                Trukmė
                                                Projektas bus užbaigtas 2023 m. lapkričio 30 d.“
                                             
                                          
                              
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. gegužės 30 d.
            
               
                  Tarybos vardu
               
               
                  Pirmininkė
               
               C. COLONNA
            
         
         
            (1)  2020 m. spalio 12 d. Tarybos sprendimas (BUSP) 2020/1464 dėl veiksmingos ginklų eksporto kontrolės skatinimo (OL L 335, 2020 10 13, p. 3).